### Beslutning

Godkendt.

### Sagsfremstilling

## Resume og sagens baggrund

Kalundborg Kommune har valgt at være særligt aktiv i forbindelse med afholdelsen af en række større events med det mål at styrke fokus på kommunes geografi og attraktivitet, samt at skabe gode rammer for borgerne og gæster i kommunen.

Disse events er forskellige i størrelse og omfang og har også forskellige måder at blive finansieret og organiseret på. Dermed har de også forskellig betydning for anvendelsen af ressourcer i den kommunale organisation. Det kan dreje sig om ressourcer i forhold til at understøtte de frivillige, konkrete aktiviteter, fysiske forhold og interne timer.

Sagen fremlægges med henblik på at orientere om ressourceforbruget til de store events og med henblik på en godkendelse af, at de puljer, som er afsat til markedsføring og events i 2022 anvendes i forbindelse med Tour de [adresse] og Tour de [adresse].

## Indstillinger

Direktøren indstiller,

* at orienteringen om ressourceforbruget tages til efterretning, og
* at puljerne til events og markedsføring i 2022 på i alt 410.000 kr. anvendes til aktiviteter og omkostninger i forbindelse med Tour de [adresse] og Tour de [adresse].

## Behandling

Økonomiudvalget og Kommunalbestyrelsen.

## Sagsfremstilling

I de seneste 4-5 år har der været afholdt en del store events i Kalundborg Kommune, og i 2022 er der igen fokus på en række store arrangementer. Der afholdes hvert år løbende gennem året både store og små events, og mange kunne nævnes. Nedenfor henvises der imidlertid mest til Post Nord, DM i [adresse] i Høng, Tour de [adresse] og Tour de [adresse].

Post Nord er afholdt i 2021 med stor lokal tilslutning, samt national bevågenhed og eksponering. Finansieringen er sket via eventpuljen i de seneste år. Herudover er de øvrige udgifter afholdt og prioriteret i budgetterne på de områder, som har haft opgaverne i forbindelse med dette løb.

DM i [adresse] afholdes den 28.-30. april 2022 i Høng og har et selvstændigt budget, som er besluttet i Kommunalbestyrelsen. På investeringsoversigten for henholdsvis 2021 og 2022 er der samlet afsat et rådighedsbeløb på 9,902 mio. kr. til værtskabet for DM i [adresse].

Tour de [adresse] og Tour de [adresse] afholdes henholdsvis den 11. juni 2022 og den 2. juli 2022, og begge løb går på ruter gennem Kalundborg Kommune. Der er ikke direkte omkostninger forbundet med disse løb. Der er dog nogle konkrete afledte udgifter til aktiviteter, der understøtter begge events. For eksempel er der udgifter til at honorere foreninger, som stiller frivillige til rådighed, understøttelse af hotspots med blandt andet storskærme på ruten i [adresse], i Kalundborg by og området ved [adresse].

Kalundborg Kommune anvender herudover administrative ressourcer til både fysiske og understøttende aktiviteter.

De fysiske aktiviteter og omkostninger, som knytter sig til løbene, er for eksempel at sørge for, at vejene er i fornuftig tilstand både op til løbene og under løbene. Det omfatter for eksempel udbedring af huller, skiltning og afmærkning, prioritering af strækninger, der skal asfalteres, fejning og renhold på selve dagen samt afspærring og tilskuerhegn.

I forhold til de understøttende aktiviteter, hvor der anvendes administrative ressourcer, kan der for eksempel nævnes kommunikation til de borgere, som bliver direkte påvirket af lukning af veje, sikkerhedsplaner, aftaler i forhold til og koordinering med de organisationer, som afholder løbene, samt koordinering med private aktører, som ønsker at skabe aktiviteter i forbindelse med de to events.

I forbindelse med ovenstående opgaver og indsatser bruges der medarbejderressourcer inden for de områder, som udfører opgaverne.

I budgettet er der ikke direkte afsat driftsmidler til de to cykelløb, og derfor er de anvendte ressourcer både på de fysiske og understøttende aktiviteter prioriteret inden for de udførende områder. En del af de fysiske indsatser indgår også delvist i de årlige anlægsbevillinger.

De afledte omkostninger på disse events indgår i opgaveprioriteringerne i 2022.

Der er afsat i alt 410.000 kr. i de årlige puljer til events og markedsføring. De udgifter, der er i forbindelse med Tour de [adresse] og Tour de [adresse] til 3. parter forventes dækket af disse puljer, hvor de andre udgifter er prioriteret indenfor de udførende områder.

## Økonomiske konsekvenser

De årlige afsatte puljer på i alt 410.000 kr. til events og markedsføring anvendes i forbindelse med gennemførelsen af de ovennævnte events.

### Sagens forløb

23-03-2022 Økonomiudvalget
Anbefales.